Аепидемиа иалагеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 20260-ҩык ыҟоуп, ргәы бзиахеит 16429-ҩык, рыԥсҭазаара иалҵит 284-ҩык.
Ԥхынгәы 20 ашахмат Жәларбжьаратәи амш азгәарҭоит 1966 шықәса раахыижьҭеи. Ашахмат асра азҟаза, аспорт азҟазарахь акандидат Руслан Ӡаԥшьба арадио Sputnik аефир аҟны еиҭеиҳәеит ари аспорт хкы аҟны раԥхьатәи ишьаҿақәеи иара иԥсҭазаараҿ ҭыԥс ианнакылои ртәы.
Аԥсны АҶА рдыррақәа рыла, сынтәатәи аԥсшьара ҳааҭалазар аахыс жәаҩык аԥсшьаҩцәа аӡы иагахьеит.
Гәылрыԥшь араион аҟны иҟоу акалмаҳааӡарҭа "Кәыдрытәи аӡыхь" иаԥсҭазаашьоу атәы арадио Sputnik аефир аҟны арубрика "Раионк аԥсҭазаараҟынтә" аҳәаақәа ирҭагӡаны еиҭеиҳәеит акалмаҳааӡарҭа аиҳабы Беслан Гәарамиа.
Очамчыра араион Мықә ақыҭантәи аӡҟы Костров Лукиан акоронавирус аҽкчымазара "дельта" штамм шихьыз шьақәдырӷәӷәеит аҳақьымцәа
Ԥхынгәы 21 рзы, ахаша афымцалашара дырцәоит авольтҳарак цәаҳәа Бзыԥ 220 аҟны имҩаԥысуа ремонттә усурақәа ирхырҟьаны.
Аԥсны Аԥсылманцәа Иаку рдоуҳатә напхгара ахаҭарнак Роман Џьуӷьелиа арадио Sputnik ишазеиҭеиҳәаз ала, сынтәа акоронавирустә ҭагылазаашьа иахырҟьаны аныҳәатә уснагӡатәқәа мҩаԥыргом.
Қьамал Арӡынба дыршьит лаҵара 18 рзы Аҟәа. Имҩаԥгаз ашьаусԥшаара-оперативтә усурақәа ирыбзоураны лаҵара 19 рзы даанкылан Қьамал Арӡынба ишьра далахәын ҳәа агәҩара ззыҟоу Баҭал Ԥлиа.
Урыстәылатәи аԥсшьаҩцәа Филоиани Салимгариеви ахәрақәа роуит "Самшитовая роща" аҵакыраҿы ақьафурҭа "Аԥсны" аҟны рашәара 15 рзы, Ԥлиа данреихс ашьҭахь.
2021 шықәса рашәарамзазы қәҿиарала ихыркәшахеит алаҵа аклиникаԥхьатә ҭҵаарақәа. Ишьақәырӷәӷәан иара ашәарҭадара.
Кәырбанныҳәа, мамзаргьы Ид аль-Адха — аԥсылманцәа рныҳәақәа ируакуп, аҳаџьныҟәара хнаркәшоит. Сынтәа аныҳәамш ақәшәеит ԥхынгәы 20, ҳтәылаҟны иԥсшьарамшны ирылаҳәоуп.
Аторт Жәларбжьаратәи амш ауп ԥхынгәы 20. Ачыс хаақәа ҟазҵо Баҭал Габелиа арадио Sputnik аефир аҟны еиҭеиҳәеит ари аус ихы шазикыз.
Кәырбан-Баирам — ԥсыламан ныҳәоуп, иазгәарҭоит аныҳәа Ураза-Баирам ашьҭахь 70 мшы анҵлак. Аԥсны иара ахатәы милаҭтә хьӡы амоуп – Кәырбанныҳәа.
Арена-ди-Верона —антикатәи римтәи амфитеатруп, иара Верона иргылан ҳера алагамҭа 30-тәи ашықәс азы.
Аепидемиа иалагеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 20159-ҩык ыҟоуп, ргәы бзиахеит 16367-ҩык, рыԥсҭазаара иалҵит 282-а.
Гал ақалақь иахьа 89 шықәса ахыҵит. Уи аԥызҵаз ҳәа аҭоурых аҟны дарбоуп Ҭлабӷан Қьецба. Гал араион аҵара аусбарҭа аметодист Ельмира Аҳәԥҳа арадио Sputnik аефир аҟны еиҭалҳәеит ақалақь аҭоурых, амшныҳәа сынтәа ишазгәарҭо.
"Аекономикатә ҿиара алшарақәа" атемала астол гьежь мҩаԥысит Асоциал-економикатә ҭҵаарақәа Рцентр аҿы ԥхынгәы 13 азы. Ажәахә "Аԥсны аекономикатә еизҳара – аинституционалтә ԥхасҭақәа" ҟалҵеит Ацентр амилаҭтә економика аҟәша аиҳабы Хатуна Шаҭԥҳа.
Апсихолог Алиса Хәарааԥҳа арадио Sputnik аефир аҟны дазааҭгылеит аволонтиорцәа рхыԥхьаӡара амаҷра зыхҟьаз, аҿар аус рыдулара азҵаара иаҵанакуа, урҭ еидызкыло, русура ҳәаақәызҵо арбану, иара убас акоронавирус ацәшәара ауаа заҟәыҵ уҳәа.
Аԥсны Аџьынџьтәылатә еибашьраан иҭахаз ргәалашәара иазку Иаарту ареспубликатә турнир иалахәын 80-ҩык аспортсменцәа, иара убасгьы Ростовынтәи асасцәа.